
O B R A Z L O Ž E NJ E 
NACRTA PRAVILNIKA 
 o provedbi postupaka jednostavne nabave
u Dječjem vrtiću Cipelica


[bookmark: pravna-osnova][bookmark: razlozi-donošenja]Pravna osnova za donošenje Pravilnika sadržana je u čl. 15. st. 2. i 3. Zakona o javnoj nabavi (NN RH, 120/16, 114/22 i 48/26) i čl. 46. toč. 2. al. 4. Statuta Dječjeg vrtića Cipelica (KLASA: 003-05/22-01/75, URBROJ: 2109-100-01-22-02- proč. tekst).
Pravilnik se donosi radi uređivanja postupaka jednostavne nabave roba, radova i usluga koje nisu obuhvaćene obvezom provođenja postupaka javne nabave prema Zakonu o javnoj nabavi.
Njegov je cilj osigurati transparentno, učinkovito i ekonomično trošenje proračunskih sredstava te jasno definirati ovlasti, odgovornosti i način provođenja postupaka jednostavne nabave.
Novim Pravilnikom uređuju se pravila provedbe postupaka jednostavne nabave robe, radova i usluga, način pripreme i provedbe postupaka, odgovornosti sudionika u postupku, pravila sprječavanja sukoba interesa, vođenje i objava propisanih evidencija te druga pitanja važna za zakonitu provedbu jednostavne nabave.
Donošenjem novog Pravilnika osigurava se usklađenost s važećim zakonskim rješenjima, pojednostavljuje provedba postupaka jednostavne nabave te povećava pravna sigurnost svih sudionika postupka. Istodobno se osigurava primjena načela tržišnog natjecanja, jednakog tretmana gospodarskih subjekata, transparentnosti, razmjernosti i učinkovitog upravljanja javnim sredstvima.
S obzirom na opseg izmjena važećih propisa i potrebu cjelovitog uređenja područja jednostavne nabave, predlaže se donošenje novog Pravilnika umjesto izmjena i dopuna postojećeg općeg akta.
Za provedbu ovoga Pravilnika nije potrebno osigurati dodatna financijska sredstva u Financijskom planu Dječjeg vrtića.

